open-index/open-wikipedia-markdown huggingface dataset:
GoPro

duimnael|links|Uitstalling van GoPro-toerusting.
duimnael|links|Aksiefoto deur 'n GoPro-kamera geneem.

**GoPro, Inc.** (bemark as die **GoPro**, en soms gestileerd as **GoPRO**) is 'n Amerikaanse tegnologiemaatskappy wat in 2002 deur Nick Woodman gestig is. Dit vervaardig gelyknamige aksiekameras en ontwikkel ook sy eie mobiele toepassings en videoredigeringsagteware.

Die maatskappy is oorspronklik as **Woodman Labs, Inc** gestig, maar het later sy eie lyn van aksiekameras ontwikkel, en uiteindelik ook videoredigeringsagteware. Dit het ook 'n kwadkopterhommeltuig ontwikkel wat in Oktober 2016 vrygestel is.

Woodman het aanvanklik 'n gedeelte van sy kapitaal bekom deur die verkoop van krale en skulpgordels vir onder $20 uit sy VW-paneelwa en later, mode kamerabande. Hy het ook meer as $230&nbsp;000 in beleggings van sy ouers ontvang.

In 2004 het die maatskappy sy eerste kamerastelsel verkoop, wat 35&nbsp;mm film gebruik het. Digitale videokameras is later vrygestel. Teen 2014 was 'n vastelens HD-videokamera met 'n 170°-wyehoeklens beskikbaar; twee of meer kameras kan ingespan word om saam 360-grade video te skep.

Op 4 Junie 2014 het die maatskappy aangekondig dat die voormalige uitvoerende bestuurder van Microsoft, Tony Bates, as president aangestel is en direk aan Woodman sal rapporteer.

In Januarie 2016 het GoPro met Periscope saamgespan vir lewendige beeldafvoer.

Nadat die aantal werknemers tot meer as 500 gegroei het in 2015, het die maatskappy op swak verkope in die vierde kwartaal gereageer deur die aflegging van sowat 100, of 7% van sy arbeidsmag, in Januarie 2016.

## HERO-kameras 
duimnael|GoPro Hero 4 Silver Edition
Woodman het vir twee jaar na die stigting van die maatskappy aan die ontwikkeling van sy eerste kamera gewerk. Uiteindelik is die GoPro 35&nbsp;mm Hero in September 2004 by San Diego se Aksiesporthandelskou bekendgestel. In sy eerste jaar het GoPro $150&nbsp;000 se produkte verkoop. Die Hero 4 is vrygestel op 24 September 2014.

## Karma 
duimnael|GoPro se Karma-hommeltuig
Die GoPro Karma is GoPro se verbruikershommeltuig.

## Bykomstighede 
GoPro produseer verskeie monteringsbykomstighede vir sy kameras, insluitend 'n 3-rigtingpassing, suigproppe, borsharnas, kaaktipe buigbare klamp, hondeharnas, ens.

## Videoredigering 
Die maatskappy het GoPro Studio ontwikkel, eenvoudige videoredigeringsagteware om kameraskote te wysig, met v2.5 vrygestel in Oktober 2014. Daar is berig dat GoPro ook 'n inhoudsverskaffer wil word.

## Verwysings 
## Eksterne skakels 
*  Amptelike webwerf
Brakmisbredie

Die **brakmisbredie** (*Oxybasis glauca*) is 'n plantjie wat uit Eurasië stam, maar in groot dele van die res van die wêreld, waaronder Suid-Afrika, ingeburger geraak het. Die SANBI-rooilys noem die spesie, maar evalueer geen ingeburgerde spesies nie.

Dit is 'n kruipende, eenjarige plant wat 10-50&nbsp;cm hoog kan word. Die blare se bokant is groen en die onderkant harig en grys. Dit kom veral voor op grond wat bewerk is of in hawegebiede, nywerheidsgebiede ens. Die subspesie *salinum* wat in die westelike Verenigde State ingeburger is, kom ook in droë streke op brakgrond voor.

## Galery 

Chenopodium glaucum sl1.jpg|In 'n pot
Chenopodium glaucum sl18.jpg|Vrugte
Chenopodium glaucum sl31.jpg|Saadjies
Chenopodium glaucum sl8.jpg|Blare
Oxybasis glauca by Omar Hoftun..JPG|Op 'n sypaadjie

## Verwysings 
## Eksterne skakels 
*
Lydia van der Vyver

duimnael|regs|200px|Lydia van der Vyver, van 1946 tot 1970 predikantsvrou in vier Gereformeerde gemeentes.

[duimnael|200px|regs|Dr. [Gert van der Vyver|G.C.P. van der Vyver, Lydia van der Vyver se eggenoot van 1946 tot sy oorlye in 1975.]]

**Lydia van der Vyver** (*Reddersburg, Oranje-Vrystaat, datum onbekend – plek en datum onbekend) was ’n vroueleier in die Gereformeerde Kerke in Suid-Afrika.

Lydia du Plessis was ’n dogter van mnr. en mev. L.J. du Plessis van Reddersburg. Sy het aan die Potchefstroomse Universiteit studeer en die B.A. en Uniale Onderwysdiploma behaal. Sy het ook ’n diploma in musiek verwerf en dikwels as orreliste opgetree. In 1946 is sy met dr. G.C.P. van der Vyver getroud en uit dié huwelik is twee dogters gebore. Mev. Van der Vyver was agtereenvolgens pastoriemoeder van  Colesberg (waar haar man leraar was van 1943 tot die jaar van hul huwelik), Innesdal (1946–'49), Pretoria-Brooklyn (1949–'55) en Bloemfontein-Suid (1955–'70). Hierna het sy en haar man na Potchefstroom verhuis waar hy van 1971 tot sy dood op 2 September 1975 aan die Gereformeerde Kerke se Teologiese Skool verbonde was.

Van der Vyver is omstreeks 1958 verkies tot voorsitster van die provinsiale komitee van die Sustersorganisasies van die Oranje-Vrystaat.

## Bron 
*  Die Gereformeerde Vroueblad. 1959. *Die Gereformeerde vrou 1859-1959*. Potchefstroom: Potchefstroom Herald.
Neutronium

**Neutronium** (soms verkort tot **neutrium**) is ’n voorgestelde naam vir materiaal wat slegs uit neutrone bestaan. Die woord is in 1926 (voor die ontdekking van die neutron) deur die wetenskaplike Andreas von Antropoff uitgedink vir ’n veronderstelde element met ’n atoomgetal 0 wat hy boaan die periodieke tabel geplaas het. Die betekenis van die woord het mettertyd verander en sedert die laaste helfte van die 20ste eeu word dit in niewetenskaplike geskrifte gebruik om te verwys na uiters digte stowwe soos in die kern van ’n neutronster. 

Wetenskaplike publikasies gebruik dit selde omdat daar verskillende definisies van "neutronium" bestaan en daar taamlike onsekerheid is oor die samestelling van die kerns van neutronsterre. 

## Verwysings 
*15px Hierdie artikel is vertaal uit die Engelse Wikipedia
Kwarkster

[duimnael|220px|3C58, soos afgeneem deur die [Chandra-X-straalsterrewag.]]

’n **Kwarkster** is ’n hipotetiese ster wat uit kwarke bestaan wat almal aan mekaar gebonde is en ’n groot hadron vorm. Dié sterre het ’n massa wat die Oppenheimer-Volkofflimiet van ongeveer 3-5&nbsp;sonmassas oorskry. Hierdeur is die teendruk wat deur die Uitsluitingsbeginsel van Pauli veroorsaak word, onvoldoende en kan die neutrone nie meer afsonderlik bestaan nie. Die materie waaruit die kwarkster bestaan, is ontaarde materie. Deur die uiters hoë ontsnappingsnelheid neem die ligsnelheid van die fotone om ’n kwarkster sterk af. ’n Kwarkster is nes ’n neutronster die eindstadium van ’n supernova. Die supernova van ’n ster eindig as ’n kwarkster as die massa van die ster se kern tussen 3 en 5 maal dié van die Son is. Die supernova van ’n ster met ’n kern swaarder as 5 sonmassas sal eindig as ’n swartkolk.

Die digtheid van hierdie sterre is iewers tussen dié van ’n neutronster en ’n swartkolk. Daar is ’n beperkte aantal voorwerpe in die heelal ontdek wat moontlik ’n kwarkster is. In 2002 het die Chandra-X-straalsterrewag die voorwerp RX&nbsp;J1856.5-3754 ontdek wat sowat 450&nbsp;ligjare van die Aarde af is. Dit het ’n temperatuur van 700&nbsp;000&nbsp;K en ’n deursnee van 10&nbsp;km. Dit is te klein om ’n neutronster te wees en kan nie uit neutrone of protone bestaan nie. Nog ’n kandidaat is die voorwerp 3C58, wat vroeër geglo is ’n neutronster was; dit het ontstaan uit ’n supernova van 1181.

## Eksterne skakels 
*15px Hierdie artikel is vertaal uit die Nederlandse Wikipedia
Brakvleigras

Die **brakvleigras** (*Sporobolus ludwigii* Hochst.) is 'n grasspesie wat inheems is aan Suid-Afrika en Botswana. Op die SANBI-rooilys is dit as *veilig* (LC) gelys.

Die plant is meerjarig en het 'n kruipende wortelstok. Die halme is regop en kan 15 -30&nbsp;cm lank word. Dié spesie is kenmerkend vir droë gematigde graslande met hoë sout- en alkaligehaltes.

Dit kom byvoorbeeld op die SA Lombard-wildreservaat naby Bloemhof voor. Die oostelike deel daarvan bestaan uit grond wat "brakturf" genoem word en diamante kan bevat. Dit is in 'n breë en ondiepe depressie geleë wat gereeld oorstroom. Dit is met brakvleigras en die naverwante *S. iocladus* bedek. Dit is gunstelingkos van die bokke wat in hierdie gebied voorkom.

## Beweiding 
Die beweidingsindeks is taamlik hoog:

## Verwysings
Rooigras

**Rooigras** (*Themeda triandra*) is een van die belangrikste grasspesies van Suid-Afrika. Dit is inheems en kom in alle provinsies voor, maar dit word ook wydverspreid buite die land aangetref.

Dit word in soetveldstreke as 'n soetgras beskou, maar as suurgras in suurveldstreke. Hoe hoër die reënval van 'n streek hoe suurder is die veld gewoonlik. Rooigras is 'n meerjarige spesie wat dikwels 'n klimaksgras is. Dit wil sê dat dit sal oorheers in 'n volwasse gemeenskap wat vir 'n hele aantal jare gerus word ontwikkel.

Dit word 30 cm tot 150 cm hoog. Die jong gras is groen of blougroen, maar dit kry pienk, rooi of pers kleure as dit ouer word. In Oktober tot Julie kry dit hangende blompakkies wat drie puntige uitsteeksels het. Die aanwesigheid van rooigras dui op 'n gesonde toestand van die veld.

Rooigras is 'n belankrike deel van die oorspronklike laagrenosterveld.

## Verwysings
Bill J. van Niekerk

**Bill J. van Niekerk** (4 Mei 1921 — 2 Februarie 2001) was 'n professor in Volkekunde aan die Universiteit van Suid-Afrika en ’n Afrikaanse skrywer.

## Lewe en werk 
Bill J. van Niekerk is op 4 Mei 1921 gebore en word groot in die Wes-Transvaal. Hy studeer verder aan die Universiteit van Stellenbosch, waar die bekende skrywer P.J. Schoeman een van sy lektore is en ’n lewenslange vriendskap tussen hulle ontstaan. In Schoeman se boeke word na hom verwys as Bill. Rondom die jare van die Tweede Wêreldoorlog is Schoeman kommandant van ’n kommando in die Ossewabrandwag, met Van Niekerk sy lyfwag Vir jare werk hy in Johannesburg, maar die veld se roep is te sterk en hy bedank sy werk om vir hom ’n veeplasie naby Namutoni in Suidwes-Afrika te koop. In 1953 trou hy met Anneke Rossouw en hulle vestig hulle met hulle kinders in Pretoria. Hy behaal sy Meestersgraad en is dan vanaf 1963 as dosent in die Departement Volkekunde aan die Universiteit van Suid-Afrika verbonde, waar hy mettertyd tot professor bevorder word. Vir geruime tyd doen hy regsnavorsing onder die Tswana. Sy vrou was hoofsaaklik verantwoordelik vir die ontdekking van 'n interessante argeologiese werkplaas te Kolobeng in Botswana. Later trou hy met Susan de Wit (néé Saaiman). Op 2 Februarie 2001 is hy oorlede.

## Skryfwerk 
Sy “*Ver is die swerwer se horison*” speel in Suidwes-Afrika af en bevat verhale, sketse en anekdotes oor die veld en die dierelewe in Namibië, waarin hy veral die atmosfeer en stemming in die natuur oproep. Van die mees geslaagde sketse in die bundel handel oor die inwoners van hierdie gebied, die San en die inheemse swart volke.

## Publikasies 
## Bronne 
### Boeke 
* Kannemeyer, J.C. “Geskiedenis van die Afrikaanse literatuur 2” Academica, Pretoria, Kaapstad en Johannesburg Eerste uitgawe Eerste druk 1983
* Schoeman, P.J. “Geliefde ou Afrika-vriende 2” Perskor-Uitgewery Johannesburg Eerste uitgawe 1976
* Van Coller, H.P. (red.) “Perspektief en Profiel Deel I” J.L. van Schaik-Uitgewers Pretoria Eerste uitgawe 1998
* Van Niekerk, Bill J. “Ver is die swerwer se horison” Voortrekkerpers Beperk Johannesburg Sesde druk 1971

## Verwysings
SA Lombard-wildreservaat

Die **SA Lombard-wildreservaat** is ongeveer 20 km wes van Bloemhof in die provisie Noordwes op 1200&nbsp;m hoogte geleë. Die streek ontvang ongeveer 380-500 mm reën per jaar, veral tussen November en April. In die somer kan die temperatuur hoër as 27&nbsp;°C en in die winter laer as 10&nbsp;°C word. In Junie en Julie daal die temperatuur soms tot onder vriespunt. Die reservaat is ongeveer 46&nbsp;km² groot en is taamlik vlak en amper boomloos. Die  gebied bestaan uit 'n westelike en 'n oostelike helfte. Op die grens is 'n deel waar daar tot ongeveer 1920 diamante gemyn is. In die Tweede Wêreldoorlog is hier met muile geboer en 1950 is dit deur die Natuurbewaringstak oorgeneem. In 1954 het dit 'n reservaat geword.  Die reservaat het 'n groot rol in die behoud van die swartwildebees gespeel en is nie oop vir besoekers nie.

## Plante 
Die gebied bestaan uit grasveld met plek-plek struike. Dit word *Cymbopogon-Themeda*-veld genoem. Die oostelike helfte bestaan veral uit *brakturf*, die westelike uit sanderige leem.  Die brakturf oorstroom gereëld en die lae dele daarvan is veral met die grasspesies *Sporobolus ludwigii* en *S. ioclados usitatus* bedek. *Lycium hirsutum* kom hier ook voor. Die hoër dele het *Cymbopogon* en *Themeda*-grasse en 'ganna', wat klein struikies bevat soos in die Karoo. Die westelike *Cymbopogon-Themeda*-veld bevat spesies soos *Themeda triandra*, *Cymbopogon plurinodis*, *Eragrostis lehmanniana*, *Eragrostis atherstonii*, *Enneapogon scoparius*, *Rhus lancea*, *Ziziphus mucronata*, *Diospyros licioides* en *Grewia flava*.
In die noorde word panne aangetref met die waterplant *Marsilea macrocarpa* en die grasspesie *Diplachne fusca*.

## Fauna 
Daar word talle bokspesies in die reservaat aangetref, veral die swartwildebees, blesbok, eland, rooibok, mofhartbees en springbok. 

## Verwysings
Saffier-nooientjie

Die **Saffier-nooientjie** (*Pomacentrus pavo*) is 'n vis wat voorkom in die Stille Oseaan, die Indiese Oseaan, meer spesifiek aan die ooskus van Afrika suidwaarts tot by die suide van Mosambiek. In Engels staan die vis bekend as die *Sapphire damsel*.

## Identifikasie 
Die vis word tot 11&nbsp;cm lank en die lyf is blougroen tot ligblou van kleur. Daar is soms ook 'n klein *oor*-kol teenwoordig. Die groter volwasse visse mag geel pektorale vinne hê en die agterste helfte van die stertvin mag ook geel wees. Hulle bly in tropiese strandmere en vlak koraalriwwe in water wat 1 tot 16&nbsp;m diep is. Hier kom hulle in klein tot groot groepe voor waar hulle in die koraal speel. Die vis vreet soöplankton en alge.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Pomacentrus-pavo.html
Blaaskanker

**Blaaskanker** is 'n kanker van die blaas. Dit is meer algemeen by mans as by vroue.

## Faktore wat 'n rol speel 
* Rook: tabakrook is die grootste oorsaak van blaaskanker. Rook word met ongeveer die helfte van gevalle geassosieer
* Ouderdom: Hoe ouer 'n mens word hoe groter is die kans om kanker te ontwikkel. In 'n dekade kan mens se kans selfs tienvoudig toeneem.
* Oorerflikheid: As gesinslede, 'n vader of broer, blaaskanker ontwikkel, beteken dit dat mens se kans verdubbel in vergelyking met die res van die bevolking om ook onder dit te ly.
* Omgewing: Blaaskanker is 'n Westerse siekte. As mans van die Ooste na die Weste toe emigreer, staan hulle 'n groter kans om prostaatkanker te ontwikkel. Vermoedelik speel dieet 'n groot rol in die verskynsel.

## Simptome 
Die volgende lys is simptome wat, as hulle voortdurend voorkom, kan aandui dat die kanker begin groei na gebiede buite die blaas. Van die simptome kan ook deur ander blaasprobleme veroorsaak word.
* 'n Behoefte om dikwels te urineer
* Pyn gedurende urinering
* Bloed in urine
* Verlies van eetlus
* Merkbare massaverlies

## Verwysings
Geelstert-nooientjie

Die **geelstert-nooientjie** (*Pomacentrus trichrourus*) is 'n vis wat voorkom in die westelike Indiese Oseaan, die Rooisee, Oman en aan die kus van Oos-Afrika suidwaarts tot by die noorde van KwaZulu-Natal. In Engels staan die vis bekend as die *Yellowtail damsel*.

## Identifikasie 
Die vis word tot 10&nbsp;cm lank en die lyf is nou en slank. Die volwasse visse is swartgrys en die skubbe het donker rante. Die kleur van die stertvin kan varieer en kan ook wit wees tot deursigtig tot geel of grys.

Die onvolwasse vis is donkerblou en die skubbe het ook donker rante. 'n Bou *oor* kol kan voorkom en daar is soms ook 'n swart kol agter die dorsale vin. Die kleur van die stertvin mag varieer tussen geografiese areas. In Suid-Afrika is hulle driekleurig: die basis is swart, word meer geel en het 'n blougrys rant. In ander streke is die stertvin meer wit.

Die visse leef in rots kusareas en aflandige koraalriwwe in water wat 1 tot 30&nbsp;m diep is. Die visse bly altyd naby skeure en grotte in die riwwe. Hulle is gewoonlik alleenlopend en vreet alge en bodem ongewerweldes.

Hierdie spesie is skaars en sku.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Pomacentrus-trichrourus.html
Duisternooientjie

Die **Duisternooientjie** (*Stegastes fasciolatus*) is 'n vis wat voorkom in die Stille Oseaan, die Indiese Oseaan, meer spesifiek aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die *Dark damsel*.

## Identifikasie 
Die vis word tot 15cm lank. Die vis het 'n lang lyf en die kleur varieer afhangende in watter geografiese area dit voorkom. In die Indiese Oseaan is die vis gewoonlik bruin met donker streep op elke skub se rant wat die persepsie van vertikale lyne op die lyf gee. Daar mag ook 'n helder blou streep onder die oog voorkom. Die stertvin se basis is lig en die agterkant van die dorsale-, anale- en stertvinne is liggeel. Dit mag afwesig wees in ander areas.

Die vis leef in koraal- en rotsriwwe in water wat 1 tot 30m diep is, gewoonlik diepier as 10m. Hulle is gewoonlik alleenlopend en sterk territoriaal van aard. Die vis is skaars.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Stegastes-fasciolatus.html
Knietjiesgras

**Knietjiesgras** (*Eragrostis lehmanniana*) is 'n oorheersende grasspesie in die oostelike Nama-Karoo en die westelike Hoëveld. Die reënval in hierdie gebied is 150 - 220 mm per jaar.  Die spesie is ook inheems aan Angola, Botswana, Lesotho, Mosambiek, Namibië, Zambië en Zimbabwe. 

Dit is sedert ongeveer 1930 'n ingeburgerde spesie in die suidweste van die Verenigde State. Dit is daar 'n indringerplant wat inheemse grasspesies soos *Trichachne californica* verdring. Dit is ook in droë dele van Brasilië, Argentinië, Venezuela en Indië ingevoer. Die word vir beweiding as voedsel vir beeste en ander diere gebruik, maar omdat dit 'n uitgebreide wortelstelsel het, ook vir die beheer van erosie.

Die meerjarige plant word 45-61 cm hoog en die halme is amper regop. Die blare is kort, ongeveer 1,5 mm breed en 5-15 cm lank.

## Landbou 
Die beweidingskapasiteit is taamlik goed

## Verwysings
Mauritius-nooientjie

Die **Mauritius-nooientjie** (*Stegastes pelicieri*) is 'n vis wat voorkom rondom Mauritius, Réunion en langs die kus van noord KwaZulu-Natal. In Engels staan die vis bekend as die *Mauritian gregory*.

## Identifikasie 
Die vis word tot 14&nbsp;cm lank met 'n donkerbruin tot swart kleur. Elke skub se rant is swart en daar is blou kolle aan die boonste helfte van die lyf en dorsalevin. Die agterste lob van die dorsalevin en die lobbe van die stertvin is geel. Hulle leef in vlak koraalriwwe in water wat 2 tot 20&nbsp;m diep is. Die vis is alleenlopend en territoriaal van aard. Hulle bly naby skeure en gate in die riwwe en vreet alge.

Die vis is seldsaam.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Stegastes-pelicieri.html
Geelbors-tamarin

Die **Geelbors-tamarin** (*Anampses twistii*) is 'n vis wat voorkom in die westelike Stille Oseaan, die Indiese Oseaan, meer spesifiek die Rooisee en aan die kus van Oos-Afrika suidwaarts tot by die suide van KwaZulu-Natal. In Engels staan die vis bekend as die *Yellowbreasted wrasse*.

## Identifikasie 
Die vis word tot 18&nbsp;cm lank. Die mannetjies en wyfies lyk dieselfde. Die lyf is donkerbruin en bedek met klein, blou kolletjies met swart rante. Daar is 'n kenmerkende geel area aan die onderkant van die vis wat strek vanaf die pens tot by die bek. Daar is ook swart kolle met 'n blou rant aan die agterkant van die dorsale- en analevinne.

Die onvolwasse vis is olyfbruin en is bedek met ligblou kolletjies en onreëlmatige strepe op die kop en lyf. Die vals oë-kolle op die agterkant is baie helderder op die onvolwasse visse.

Die visse leef in aflandige koraal- en rotsriwwe in water wat 10 tot 30&nbsp;m diep is. Die visse begraaf hulle onder die sand snags en bedags bly hulle altyd naby die rif. Hulle is gewoonlik alleenlopend en vreet bodem ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Anampses-twistii.html
Tinerfe

duimnael|Standbeeld van Tinerfe in Adeje.
**Tinerfe** ook bekend as ***die Grote***,  was die koning  (*Mencey*) van die Guanches van die eiland Tenerife (Kanariese Eilande). Daar word gedink dat hy in die laat veertiende eeu geleef het.

Hy was die seun van koning Sunta, wat voor die verowering van die Kanariese Eilande in die vyftiende eeu oor die hele eiland  geheers het. Tinerfe se hof moet, soos al sy voorgangers s'n, in Adeje, die suide van Tenerife, gewees het .

Ná sy pa se dood  het Tinerfe die alleenheerskappy oor Tenerife geërf. Soos ook met sy voorgangers gebeur het, probeer sy ooms om die kroon te verower, maar hulle was onsuksesvol. Volgens die kroniek bereik die eiland van Tenerife groot welvaart tydens sy regering.

By sy dood verdeel sy seuns die eiland in nege *menceyatos* (koninkryke). Daar is 'n teorie dat die eiland Tenerife se naam van Tinerfe kom  maar dit word tans geglo dat die naam van die eiland van die Teide vulkaan afkomstig is.

## Verwysings 
## Bibliografie 
* Abreu y Galindo, J. de, *Historia de la conquista de las siete islas de Canarias*, en A. Cioranescu (ed) Goya ediciones, Tenerife, 1977 .
* Arias Marín de Cubas, T. *Historia de las siete islas de Canaria*, edición de Ángel de Juan Casañas y María Régulo Rodríguez; proemio de Juan Régulo Pérez; notas arqueológicas de Julio Cuenca Sanabría. Real Sociedad Económica de Amigos del País, Las Palmas de Gran Canaria, 1986 
* Bethencourt Alfonso, J. *Historia del pueblo guanche: Tomo II. Etnografía y organización socio-política*, Francisco Lemus Ed. La Laguna, 1991 .
* Espinosa, Fray A. de, *Historia de Nuestra Señora de Candelaria*, en A. Cioranescu (ed) Goya ediciones, santa Cruz de Tenerife, 1967 .
* Torriani, L. *Descripción e historia del reino de las Islas Canarias*, en A. Cioranescu (ed) Goya ediciones, Santa Cruz de Tenerife, 1978 .
* Viana, A. *La Conquista de Tenerife*, en A. Cioranescu (ed) Aula de Cultura de Tenerife, Cabildo Insular, 1968-1971.
Liggrys

**Liggrys**  (Engels: *gainsboro*) ​​is 'n baie ligte kleur, 'n skakering ligter as silwer en heelwat ligter as grys. 

## Kleurkoördinate 
Volgens verskeie kleurskemas word **liggrys** as volg voorgestel:

## Sien ook 
* Lys van kleure
Leiklipgrys

**Leiklipgrys** (Engels: *slate gray*) ​​is 'n intermediêre kleur met etlike vaal skakerings van grys. 

## Kleurkoördinate 
Volgens verskeie kleurskemas word **leiklipgrys** as volg voorgestel:

## Sien ook 
* Lys van kleure
Tweekol-varkvis

Die **tweekol-varkvis** (*Bodianus bimaculatus*) is 'n vis wat in die westelike Stille Oseaan en die Indiese Oseaan voorkom. In laasgenoemde kom dit onder andere voor aan die kus van Oos-Afrika suidwaarts tot by die suide van KwaZulu-Natal. In Engels staan die vis bekend as die *Twospot hogfish*.

## Identifikasie 
Die vis word tot 10&nbsp;cm lank en is een van die kleinste in die genus *Bodianus*. Die vis het 'n slanke lyf. By beide geslagte is die boonste gedeelte van die lyf helder geeloranje en die onderkant is ligter. Daar strek 'n breë, rooi horisontale streep deur die middel van die vis vanaf die stert tot by die oog. Daar is 'n duidelike, helder swartkol op die boonste gedeelte van die kieuedeksel. Soms is daar 'n rooi vlek op die stertvinbasis sigbaar. Ouer visse het 'n tweede rooi streep oor die rug.

Die vis leef in aflandige koraal- en rotsriwwe in water wat 25 tot 60m diep is. Hulle verkies die rommel en sanderige gebiede by die basis van die riwwe. Die vis is alleenlopend maar kan ook in klein groepies voorkom. Hulle vreet klein, bodem ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.se/summary/Bodianus-bimaculatus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Bloupiet

Die **bloupiet** (*Pomacentrus caeruleus*) is 'n vis wat voorkom in die westelike Indiese Oseaan; meer spesifiek aan die kus van Oos-Afrika suidwaarts tot by die suide van KwaZulu-Natal. In Engels staan die vis bekend as die *Blue pete*.

## Identifikasie 
Die vis word tot 10&nbsp;cm lank. Dit het 'n lang, smal lyf wat helderblou is en geel is aan die onderkant. Die agterkant van die dorsale vin is ook geel asook die pektorale-, anale- en stertvinne. Die vis leef in vlak koraal- en rotsriwwe in water wat 1 tot 25&nbsp;m diep is. Hulle is gewoonlik alleenlopend en verkies die rommelareas by die bodem van die riwwe. Die visse is sku en bly naby hulle skuilings en vreet soöplankton.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* http://www.fishbase.se/summary/Pomacentrus-caeruleus.html
*
Lys van Switserse veldslae

Die lys van die Switserse veldslae toon, beginnende 58 v.C., die belangrikste militêre konflikte (oorloë, veldslagte en gevegte) op die geografiese gebied van die huidige Switserland of waarin die Switsers wesenlik betrokke was.

## Tot die 12de eeu 
## 13de eeu 
## 14de eeu
Christo Bezuidenhout

**Christo Johannes Bezuidenhout** (Tenerife, 14 Mei, 1970) is 'n voormalige Suid-Afrikaanse rugbyspeler wat in 'n Spaanse gebied gebore is. Hy het in 2003 vier keer vir die Springbokke uitgedraf.

Bezuidenhout is op die eiland Tenerife in die Kanariese Eilande gebore, terwyl sy vader daar as 'n telekommunikasie-ingenieur gewerk het. Hy maak sy debuut in 1994 in die Curriebeker, waarna hy vir 'n paar jaar verdwyn, klaarblyklik om op sy familieplaas te werk. Hy maak weer sy verskyning in 1999 deur vir die Bulls op professionele vlak, en die Pumas in die Curriebeker-reeks uit te draf.

Tydens die 2003-Drienasiesreeks speel hy vir die Springbokke teen Nieu-Seeland. 'n Paar maande later neem hy aan die Rugbywêreldbeker 2003 deel. Dit was sy laaste internasionale verskyning.

In 2004 vertrek hy na Engeland om 'n seisoen vir Gloucester te speel, waarna hy sy stewels ophang.

## Verwysings
SPI Switserse Prys-Indeks (Aandele)

Die **Switserse Prys-Indeks** (SPI) is naas die Switserse Mark-Indeks (SMI) die mees gebruikte Aandele-indeks van Switserland. Die SPI word deur die Switserse aandelebeurs (SIX Swiss Exchange) saamgestel, bereken en gepubliseer. Die SPI omvat al die publieke maatskappye wat op die Switserse aandelebeurs gelys is en is dus die omvattendste aandeleindeks van Switserland. Die SPI is in talle sub-indekse verdeel n.a.v. sake-sektor of mark-kapitalisasie. Saam vorm hierdie sub-indekse die SPI-Indeks-familie. Die SPI-Indeks-familie omvat tans 209 aandele (soos op: 15 Junie 2015) .

## Begindatum 
Die SPI word sedert 1 Junie 1987 bereken. Op hierdie datum (die begindatum) is die basis-koers van die indeks op 1000 punte vasgestel.

## Inagneming van Diwidende 
Die SPI-indeks word by elke diwidende uitbetaling aangepas (Total-Return-Index). Dit beteken dat diwidende uitbetalings by die berekening van die indeks in ag geneem word. By elke diwidendeuitbetaling word die verdeler van die indeks dienooreenkomstig aangepas. Die indeks is egter ook beskikbaar as 'n suiwer prysindeks (word nie aangepas by diwidendeuitbetalings nie).
## Maatskappye van die SPI 
(Soos op 7 November 2015)

 1 Buitelandse maatskappye gelys op die die SIX Swiss Exchange 

## Eksterne skakels 
* Offizielle Seite SPI-Index
* SPI-Indexreglement (Dezember 2014)  (PDF-Datei; 695&nbsp;kB)
* Historische SPI-Indexkurse

## Verwysings
Gouestreep-lipvis

Die **gouestreep-lipvis** (*Halichoeres zeylonicus*) is 'n vis wat in die westelike Stille Oseaan, die Indiese Oseaan, die Rooisee en aan die kus van Oos-Afrika suidwaarts tot by die suide van KwaZulu-Natal voorkom. In Engels staan die vis bekend as die *Goldstripe wrasse*.

## Identifikasie 
Die vis word tot 15&nbsp;cm lank en het 'n lang, slanke lyf. Volwasse mannetjies is liggroen met 'n sylyn deur die middel asook 'n dun streep onder die basis van die dorsalevin. Daar is ook onreëlmatige pers strepe oor die kop en voorste gedeelte van die lyf. Soms is daar ook geel kolle onder die basis van die pektoralevinne. Tydens die aanvanklike en onvolwasse stadiums en ook by die wyfies het die boonste gedeelte van die lyf 'n pienk skakering en penskant is ligter. Daar is ook 'n breë, heldergeel streep vanaf die oë tot by die stertvinbasis.

Die vis leef in aflandige koraalriwwe in water wat 10 tot 40&nbsp;m diep is. Hier leef hulle in klein groepies saam oor sand en rommel by die basis van die riwwe. Hulle vreet bodem ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Halichoeres-zeylonicus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Lys van Switserse mere

Hierdie **lys van Switserse mere** omvat alle mere in Switserland wat 'n oppervlakte van groter as 1&nbsp;km² het.

Damme in Switserland word nie hier gelys nie.
MiG-35

Die **Mikojan MiG-35** (Russies: Микоян МиГ-35, NAVO-verslagnaam: **Fulcrum-F**) is 'n Russiese vegvliegtuig wat 'n verdere ontwikkeling is van die MiG-29M/M2 en MiG-29K/KUB-vegters. Dit word geklassifiseer as 'n 4++ generasie vegvliegtuig deur Mikojan. Die eerste prototipe was 'n wysiging van die vliegtuig wat voorheen gedien het as 'n MiG-29M2 demonstrasiemodel. In 2009 is tien prototipes gebou vir veldproewe.

Die MiG-35 is die eerste keer amptelik deur die MiG-korporasie bekendgestel by die internasionale Aero India 2007-lugskou. Die MiG-35 is amptelik onthul tydens die Russiese Minister van Verdediging, Sergej Iwanof, se besoek aan die Lukhovitsky masjienbouaanleg "MAPO-MIG". Die enkelsitplekweergawe word aangedui as MiG-35 en die tweesitplekweergawe is die MiG-35D. Die vegter het aansienlik verbeterde avionika en wapenstelsels, veral die nuwe AESA-radar en die uniek-ontwerpte optiese opspoorstelsel (OLS), wat grondbeheerde onderskeppingstelsels oorbodig maak. Dit stel die vliegtuig ook in staat om onafhanklike multirolmissies uit te voer.

## Oorsprong en onthulling by Aero India 
Daar is verwysings in die laat-1980's na 'n baie verskillende ontwerp wat ook geïdentifiseer was as "MiG-35". Hierdie ontwerp is 'n enkelmotorige aanvalsvliegtuig vir lug-tot-lug en sekondêre lug-tot-grondrolle. Volgens onbekende Indiese bronne, is die vliegtuig geëvalueer deur Indiese vlieëniers in die Sowjetunie en was waarskynlik voorgestel en ontwikkel as 'n alternatief vir die Indiese LCA op daardie stadium.

duimnael|MIG-35D by Aero India 2007
Rusland onthul die MiG-35 by die Aero India-2007 lugskou in Bangalore, te midde van Moskou se gretigheid om hierdie vliegtuie aan Indië te verkoop. Die MiG-35 was 'n aanspraakmaker saam met die Eurofighter Typhoon, F/A-18E/F Super Hornet, Rafale, JAS 39 Gripen en General Dynamics F-16 Fighting Falcon in die Indiese MRCA-kompetisie vir 126 veeldoelige vegvliegtuie wat aangeskaf sou word deur die Indiese Lugmag. Die MiG-35 is uitgeskakel in die wedloop in April 2011.

## Produksie en opgraderings 
Die MiG-35/MiG-35D toon vooruitgang op die MiG-29K/KUB- en MiG-29M/M2-vegters met verbetering in gevegsdoeltreffendheid, universaliteit en operasionele eienskappe. Die belangrikste kenmerke van die nuwe ontwerp is die vyfde-generasie-inligtingwaarnemingstelsels, verenigbaarheid met Russiese en buitelandse wapentoepassings en 'n geïntegreerde verskeidenheid van verdedigingstelsels wat gevegsoorlewing verhoog. Die nuwe algehele ontwerp verbeter op die ontwerpkonsepte van die basislynmodel en stel die nuwe vliegtuig in staat om volskaalse multirolmissies uit te voer, net soos hul Westerse eweknieë.

## Sien ook 
* Lys van vegvliegtuie

## Verwysings 
## Eksterne skakels
Lys van Armeense skilders

Hierdie **lys** is 'n oorsig van bekende **Armeense skilders**.

## A 
* Aiwasowski, Iwan Konstantinowitsch (1817–1900)
* Andreassian, Karen (1957- )
* Arevschatian, Ruben (1955- )
* Assadour (1943- )
* Anna Aslanyan

## B 
* Balakian, Magar (1940- )

## C 
* Chahine, Edgar (1874–1947)

## D 
* Dadérian, Dikran (1929- )

## G 
* Gorky, Arshile (1904–1948)
* Grigorian, Arman (1960- )
* Grigorian Markos (1925- )
* Grigorian, Ruben (1954- )
* Gurdjian, Hagop (1881–1948)

## H 
* Hakobian, Hakob (1923- )
* Hamalbaschian, Sargis (1956- )
* Hovhannissian, Aschot (1929- )
* Hovnathanian, Hagop (1806–1881)
* Hovsepian, Ara (1961- )

## K 
* Khatlamajyan, Seyran (1937–1994 )
* Khatschaturian, Gayane (1942- )
* Kotschar, Jerwand (1899–1979)

## J 
* Jakulow, Georgi (1884–1928)

## M 
* Mkrtitschian, Karo (1961- )

## N 
* Nerkararian, Arax (1960- )

## S 
* Sarian, Martiros (1880–1972)
* Surenianz Vartkes (1860–1921)

## T 
* Tadevossian, Viken (1943- )
* Thadevossian, Yeghische (1870–1936)
* Tschakmaktschian, Arto (1933- )
* Léon (Lewon) Tutundjian|Tutundjian, Léon (Lewon) (1905–1968)

## V 
* Vardanian, Varujan (1948 - )

## Z 
* Zakarian, Zakar (1849–1923)
Pieter Hamersma

duimnael|regs|200px|Pieter Hamersma.

**Pieter Hamersma** (Worcester, Kaapkolonie, 11 Mei 1892 – De Aar, Kaapprovinsie, Suid-Afrika, 11 Oktober 1953) was lid van die Kaapse Provinsiale Raad en ’n vooruitstrewende Karooboer, wat bekend was vir die goeie ramme wat hy geteel het en sy praktiese bestryding van gronderosie reeds sedert 1924.

## Herkoms en opleiding 
Pieter Hamersma se ouers was ds. en mev. Taetse Hamersma, albei immigrante uit Friesland en die leraarspaar van Philipstown van 1893 en daarna van 15 Julie 1922 tot en met ds. Hamersma se dood op 9 Junie 1932 van Colesberg. Pieter het op Philipstown skoolgegaan en daarna sy studie voortgesit aan die Potchefstroomse Universiteitskollege, waar hy in 1907 (toe hy nagenoeg 15 jaar oud was) die Intermediêre B.A.-eksamen afgelê het. Hy het aan verswakte oë gely en op advies van sy dokter het hy hom in die distrik Hanover op die boerdery gaan toelê.

## Politieke betrokkenheid 
Die jong boer het ’n lewendige belangstelling in landsake getoon en kort voor lank ’n belangrike rol in die samelewing begin speel. Hy was behulpsaam by die stigting van die eerste tak (Driekop) van die Nasionale Party in die Hanoverse distrik. Ook het hy aktief deelgeneem aan die werksaamhede van die Boerevereniging en is dan ook dikwels na die kongresse daarvan afgevaardig. Hy was lid van die eerste Vleisraad, wat uit drie lede bestaan het, en die enigste boer wat daarin gedien het.

Toe D.H. van Zyl senator word, is Pieter Hamersma is sy plek aangewys as lid van die Kaaplandse Provinsiale Raad as verteenwoordiger van Hopetown. In 1942 hy LPR vir die kiesafdeling Albert-Colesberg geword. Hamersma het ook aktief deelgeneem aan die stigting van die Reddingsdaadbond, die BSB en ander koöperatiewe verenigings. Hy was lid van die afdelingsraad van De Aar en is was ook lid van die skoolraad en die hospitaalraad.

## Eerste Wêreldoorlog 
In 1914 was hy as lid van die Unie-Verdedigingsmag opgeroep om deel te neem aan die Suidwes-Afrika-veldtog. Hy het as luitenant geweier om die grens na Duits-Suidwes-Afrika oor te steek en beland so in die moeilikheid. Twee maal moes hy voor die krygsraad verskyn op ’n aanklag van sedisie, is vir drie weke in arres geplaas in die kamp op Upington en daarna huis toe gestuur.

Hy was getroud met Ester Cornelia du Plessis van Colesberg.

## Bronne 
*  De Wet, P.J.T. 1946. *Eeufees-Gedenkboek Burgersdorp 1846–1946*. Burgersdorp: Die Stadsraad.
Aérospatiale Alouette II

Die **Aérospatiale Alouette II** (Franse uitspraak: [alwɛt], Engels: *Lark*) is 'n ligte helikopter oorspronklik vervaardig deur Sud Aviation en later deur Aérospatiale, albei van Frankryk. Die Alouette II was die eerste produksiehelikopter om 'n gasturbine-enjin in plaas van die konvensionele swaarder suierkragbron te gebruik.

Die Alouette II is meestal gebruik vir militêre doeleindes in waarneming, fotografie, lug-see-redding, skakeling en opleiding, maar dit het ook oor anti-tenkmissiele en volgtorpedos beskik. As 'n burgerlike helikopter is dit gebruik vir ongevalle-ontruiming (met twee eksterne draagbaarpanniers), gewasbespuiting en as 'n vlieënde hyskraan, met 'n 500 kilogram (1&nbsp;100&nbsp;lb) eksterne drakrag.

In April 1956 is die eerste produksie Alouette II voltooi, wat dit die eerste produksie turbine-aangedrewe helikopter in die wêreld maak. Na voltooiing is 'n paar van die aanvanklike produksiemodelle gestuur vir 'n reeks evalueringsvlugte in die Alpe. In 1975 is die produksie van die Alouette II gestaak ná meer as 1300 gebou is; en in 1969 is 'n nuwe hoë-hoogte variant, die Aérospatiale SA 315B Lama ontwikkel om dit te vervang in hierdie niskapasiteit. en teen die tyd dat produksie gestaak is in 1975, is oor die 1&nbsp;300 Alouette IIs gebou en in gebruik geneem in meer as 80 lande, insluitend 47 gewapende magte. Dit is onder lisensie geproduseer in Brasilië, Swede, Indië en die Verenigde State van Amerika. Indië se Hindustan Aeronautics Limited SA 315B Lamas, genoem die "Cheetah", is gereeld ontplooi teen 7&nbsp;500 meter (24&nbsp;600&nbsp;vt) om vorentoe waarnemingsposte en lugmagbasisse van die Indiese Lugmag in die Himalajas te besoek.

Lêer:Alouette II SE3180 ALAT.jpg|SE 313 Alouette II van die Franse Leër.
Lêer:Aérospatiale SA-3130 BW Alouette II.jpg|'n Aérospatiale SA 318 BW Alouette II van die Duitse Weermag.
Lêer:Alouette II FAP.JPG|Alouette II van die Portugese Lugmag.

## Verwysings 
## Eksterne skakels
Sixto Durán Ballén

**Sixto Alfonso Durán-Ballén Cordovez** (14 Julie 1921 in Boston – 15 November 2016 in Quito) is 'n voormalige president van Ecuador. Hy was van 10 Augustus 1992 tot 10 Augustus 1996 die land se president gewees. Daarnaas was hy ook 'n voormalige leier van die konserwatiewe party, *Alianza Republican* (AP). Ook was hy 'n ambassadeur in die Verenigde Koninkryk gewees.

## Notas 
## Verwysings 
## Eksterne skakels 
*  Amptelike webwerf
Golflengte

duimnael|Die golflengte word gemeet tussen enige ooreenstemmende punte van twee opeenvolgende golwe.

Die **golflengte** van ’n sinusvormige golf is in fisika die **ruimteperiode** van die golf, met ander woorde die afstand tussen ooreenstemmende herhalings in die vorm daarvan, byvoorbeeld hoogte- of laagtepunte. Dit is dus die omgekeerde van die frekwensie, wat die aantal periodes per sekonde is. Dit word gewoonlik bepaal deur die afstand tussen ooreenstemmende punte van opeenvolgende golwe te meet en is ’n eienskap van alle soorte golwe. 
Golflengtes word gewoonlik deur die Griekse letter lambda (λ) aangedui. 

As ’n mens aanneem ’n golf beweeg teen ’n vaste snelheid, is die golflengte omgekeerd eweredig aan die frekwensie van die golf: golwe met ’n hoër frekwensie het ’n korter golflengte, en omgekeerd. Golflengtes hang af van die medium waardeur die golf beweeg (byvoorbeeld lug, water of ’n vakuum). Voorbeelde van golfverskynsels is klank-, lig- en watergolwe. Klankgolwe is wisselings in lugdruk, terwyl watergolwe wisselings in die hoogte van ’n waterliggaam is.

Die reeks golflengtes of frekwensies van golfverskynsels word die spektrum genoem. Die term het ontstaan met die sigbare spektrum, maar word nou toegepas op die hele elektromagnetiese spektrum, sowel as die klank- en vibrasiespektrum.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Renosterveld

duimnael|
Die **renosterveld** verwys oorspronklik na 'n streek in die Overberggebied van die Kaapkolonie wat 'n kenmerkende flora en fauna gehad het. Die Overbergse renosterveld het eens die golwende laagliggende landskap van die oorgrote Overbergstreek bedek, en was die tuiste van baie wildtroppe. Vandag is dit egter een van die mees bedreigde biome ter wêreld, aangesien die omvang daarvan weens landboupraktyke met 95% afgeneem het. Die vrugbare grond van hierdie ekostelsel is grotendeels omgeploeg, sodat vandag slegs fragmente oorbly, meestal in plekke wat te styl of rotsagtig is vir saaiboerdery. Meer onlangs word die term ook gebruik om dergelike plantegroei van 'n naasgeleë streek in die Wes-Kaap aan te dui, naamlik dié van die Swartland.

## Samestelling 
Renosterveld maak deel uit van die Kaapse floraryk, saam met bergfynbos, wat arm aan voedingstowwe is en strandveld wat alkaliese grond het wat ryk aan voedingstowwe is. 'n Belangrike verskil met fynbos is dat in renosterveld die restio's, die protea's en die heideagtiges, wat oorheersende elemente van fynbos is, ontbreek. Pleks daarvan het dit baie grasse soos *Themeda* en *Cymbopogon*, struike uit die *Asteraceae* en die grootste verskeidenheid geofiete (veral bolgewasse) ter wêreld. Daar word bespiegel oor die hoeveelheid gras waaruit hierdie bioom aanvanklik bestaan het, en of die graskomponent deur menslike toedoen sou toeneem of afneem.

## Overberg 
In 2013 het die WWF die Haarwegskloofplaas gekoop. Dit omvat die grootste stuk renosterveld wat steeds bestaan (500&nbsp;ha). Dit is noord van die De Hoop-natuurreservaat geleë en daar is planne om die twee met mekaar te verbind.

## Swartland 
duimnael|Oorspronklike omvang van die renosterveldplantegroei in die Swartland
'n Ander gebied met renosterveldplantegroei is die skalie van die Swartland. Drie soorte renosterveld word hier aangetref:
* Swartberg-skalierenosterveld (oorwegend)
* Swartberg-granietrenosterveld (suidwestelik)
* Swartberg-silkreetrenosterveld (baie lokaal)

## Tipes renosterveld 
Renosterveld kan as westelik (Swartland) en suidelik (Overberg) onderverdeel word, maar ook volgens die hoogte waarop dit voorkom, d.i. kusrenosterveld en bergrenosterveld. Bergrenosterveld het meer sukkulente as kusrenosterveld en die weste het meer fynbosinvloede, minder grasse en 'n groter verskeidenheid van eenjarige plante en bolgewasse. Die suide kry meer reën en het meer grasse, en toon benewens groter verskille na gelang van hoogte.

Die WWF deel die kus- en bergrenosterveld by twee verskillende ekostreke in, naamlik die kusfynbos en -renosterveld en die bergfynbos en -renosterveld.

## Verwysings
Meyhendi Zhann

**Meyhendi Zhann** was die skuilnaam van die dramaturg J.H. Meyer (1899- onbekend).

## Lewe en werk 
Jan Hendrik Meyer is op 27 Junie 1899 op die plaas Platjiesdrift in die distrik Humansdorp gebore as een van sewentien kinders van Cornelius Meyer en Martha Maria Munro. Hy het agt broers en agt susters. Hier op die plaasskool ontvang hy sy eerste onderwys en gaan daarna na die dorpskool, waar hy matrikuleer. In 1918 tree hy tot die Staatsdiens toe. Hy word magistraat en bly op verskeie plekke in die land, waarna hy hom in Boshof in die Vrystaat vestig. Hy was getroud.

## Skryfwerk 
Hy begin op ’n jong ouderdom om gedigte te skryf, wat hy voordra by die plaaslike debatsvereniging. Later skakel hy egter oor na die skryf van toneelstukke. Sy skrywersnaam, Meyhendi Zhann, het ontstaan na ’n rondskommeling van sy volle name en van.

*Wanneer plig moet swig* is ’n speurdrama waarin ’n speurder eindelik die moordenaar van sy oorlede vader opspoor, net om uit te vind dat dit die vader is van sy nuutste liefde. Die drama het volop aksie en onverwagte (en onwaarskynlike) wendings en is duidelik slegs daarop uit om te vermaak.

Die drama *Gedwarsboom* behandel die gevolge van ’n konflik na aanleiding van standverskil. Hy skryf verskeie ander ongepubliseerde dramas.

## Publikasies 
## Bronnelys 
### Boeke 
* Nienaber, P.J. *Hier is ons skrywers!* Afrikaanse Pers-Boekhandel Johannesburg Eerste uitgawe 1949
* Nienaber, P.J. et al. *Perspektief en Profiel*. Afrikaanse Pers-Boekhandel Johannesburg Derde hersiene uitgawe  1969
* Van Coller, H.P. (red.) *Perspektief en Profiel Deel I.* J.L. van Schaik-Uitgewers Pretoria Eerste uitgawe 1998

### Internet 
* Wikitree: http://www.wikitree.com/wiki/Meyer-5534

## Verwysings
Pieter Coetsee

**Pieter Johannes Hendrik Coetsee** (Burgersdorp, Kaapkolonie, 24 April 1889 – Johannesburg, Transvaal, Suid-Afrika, 15 Mei 1964) was ’n onderwyser, toneelmens en een van die eerste Afrikaanse omroepers.

Pieter Coetsee is in die Noordoos-Kaap as seun van ’n Kaapse rebel gebore in die dae toe ds. M.P.A. Coetsee jr. leraar was van die plaaslike Gereformeerde kerk en proff. Dirk Postma en Jan Lion Cachet die dosente aan die Teologiese Skool Burgersdorp. In die moeilike jare ná die Rebellie (1914), die Eerste Wêreldoorlog (1914–'18) en die arbeidsonluste aan die Rand (1922) het oom Pieter, soos hy algemeen bekendgestaan het, waardevolle kulturele vormingswerk in die suidelike voorstede van die Goudstad verrig. 

Hy was onderwyser aan die Turffonteinse Afrikaansmediumskool, ’n kerkraadslid van die Gereformeerde kerk Johannesburg-Suid, ’n toneelmens en toegewyde afrigter van deelnemers aan die kunswedstryde van die Afrikaanse Kunsvereniging. Die Turffonteinse Asafkoor, wat later wyd bekend sou word, is in 1924 aan sy huis gestig en in die beginjare van die Afrikaanse radio was hy dikwels agter die mikrofoon. Hy het blykbaar ook in die rolprent *Die bou van ’n nasie* (1938) opgetree. 

## Bronne 
*  Malan, dr. Jacques P. 1980. *Suid-Afrikaanse Musiekensiklopedie, deel I*. Kaapstad: Oxford University Press.
*  Swart, prof. dr. M.J. (voors.). 1980. *Afrikaanse Kultuuralmanak*. Aucklandpark: Federasie van Afrikaanse Kultuurvereniginge.

## Verwysings
Breukmeganika

**Breukmeganika** is 'n tak van ingenieurswese en materiaalkunde wat handel oor die studie van krake en hul voortplanting in materiale. Dit verskaf 'n raamwerk om die gedrag van materiale onder spanningstoestande te verstaan en om die integriteit en veiligheid van strukture te assesseer. Breukmeganika word wyd gebruik in verskeie nywerhede, insluitend lugvaart, motor-, siviele ingenieurswese en vervaardiging, waar begrip en voorspelling van die gedrag van krake kritiek is vir die versekering van veiligheid en betroubaarheid van strukture en komponente. Breukmeganiese beginsels word ook toegepas in die ondersoek van spanningskorrosiekraking (SKK). 

## Verwysings